১০ দিন পর মুর্শিদাবাদে খুলল স্কুল, বাড়ি ফিরলেন ঘরছাড়ারা

কলকাতা: ধীরে ধীরে স্বাবাবিক ছন্দে ফিরছে মুর্শিদাবাদ (Murshidabad Dhuliyan)। প্রায় ১০ দিন পর আজ সোমবার থেকে খুলছে স্কুল (Murshidabad Dhuliyan Schools Reopen)। কড়া নিরাপত্তার ঘেরাটোপে স্কুলের পথে পড়ুয়ারা। গত ১১ এপ্রিল শেষ স্কুলে গিয়েছিল এখানকার পড়ুয়ারা। তারপর পড়ুয়া পরিবারের সঙ্গে ঘরছাড়া হতে বাধ্য হয়েছিল। তবে এখন পরিস্থিতি অনেকটাই ভালো। এদিন থেকে মুর্শিদাবাদের হিংসা কবলিত এলাকাগুলির সব স্কল খুলেছে। আতঙ্ক কাটিয়ে এবার স্কুলের ক্লাসরুমে পড়ুয়ারা।

#WATCH | Murshidabad, West Bengal | Everyday life gradually resumes amid tight security in Murshidabad after violence erupted in various areas during the protests against the Waqf (Amendment) Act on April 11 pic.twitter.com/pgtIrkOUW6

— ANI (@ANI) April 21, 2025

সোমবার সকালেও কেন্দ্রীয় বাহিনীকে এলাকায় দেখা গিয়েছে। কড়া নিরাপত্তার মধ্যেই স্কুল বাস, টোটো, অটো, গাড়ি চলছে। মানুষ ধীরে ধীরে রাস্তায় বের হচ্ছেন। অন্যদিকে অশান্তির আবহে বাড়িঘর ছেড়ে যাঁরা মালদায় আশ্রয় নিয়েছিলেন, তাঁরাও রবিবার ফিরে এসেছেন। সামশেরগঞ্জের নিজ নিজ বাড়ি ফিরলেন ২৯৩ জন। রবিবার রাত পর্যন্ত বিভিন্ন নৌকায় চেপে মালদহের বৈষ্ণব নগরের বিদ্যালয় থেকে সামসেরগঞ্জের বেতবোনা, ডিগ্রি ও জাফরাবাদের বাড়ি ফিরলেন ওই পরিবারগুলি। আতঙ্ক কাটিয়ে প্রশাসনের উপর ভরসা করে তারা বাড়ি ফিরেছেন। রাতে কাঞ্চনতলা ঘাটে স্থানীয় তৃণমূল বিধায়ক আমিরুল ইসলাম, জঙ্গিপুরে তৃণমূল সাংসদ খলিলুর রহমান দাঁড়িয়েছিলেন। ঘরে ফেরা ওই মানুষগুলিকে আস্বাস দিয়েছেন ওই তৃণমূল নেতারা।

আরও পড়ুন: প্রাথমিকে ৩২ হাজার চাকরি বাতিল মামলার শুনানি আগামী সপ্তাহে

গত ১১-১২ এপ্রিল শামশেরগঞ্জে অশান্তির জেরে বিভিন্ন এলাকায় বাড়িঘর ভাঙচুর, লুটপাট হয়েছিল, আগুন জ্বালিয়ে দেওয়া হয়েছিল বাড়িঘর দোকানে। আতঙ্কে কয়েকশো মানুষ শামশরগঞ্জের বাড়ি ছেড়ে মালদহ পালিয়েছিল। পুলিশ প্রশাসনের আশ্বাসে কিছু কিছু মানুষ ফিরে এলেও অনেকেই ছিলেন মালদহের ওই বিদ্যালয়ের ত্রাণ শিবিরে। সাত দিন পর সমস্ত মানুষ ফিরে এসেছেন বলে জানিয়েছেন স্থানীয় তৃণমূল বিধায়ক । তবে শরণার্থীদের নিয়ে রাজনীতি করেছে বিজেপি বলে দাবি করেছেন তৃণমূল বিধায়ক। সেই সমস্ত মানুষ ভুল বুঝতে পেরে নিজেদের বাড়ি ফিরেছেন। তাদের আশ্বাস দেয়া হয়েছে যে বছরের পর বছর যেমন সম্প্রীতি বজায় রেখে বসবাস করেছেন শামশেরগঞ্জের মানুষ ঠিক একই রকম ভাবে তারা বসবাস করবেন। অন্যদিকে জঙ্গিপুরের তৃণমূল সাংসদ খলিলুর রহমান বলেন, ঘরে ফেরার মানুষগুলোকে তিনি কৃতজ্ঞতা জানিয়েছেন। যারা বাড়ি ফিরে এসেছেন তাদের আশ্বস্ত করা হয়েছে। পাশাপাশি এলাকার মানুষ যেন গুজবে কান না দেন, গুজব না ছড়ান এবং সম্প্রীতির সঙ্গে বসবাস করেন তার আবেদন তিনি করছেন।

অন্য খবর দেখুন